Cuneiform Tablet Kt 92/k 371 (AKT 11a 84)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na bu-zu-ta-a šu-IŠTAR ù i-ku-pì-a-šur qí-bi₄-ma um-ma šu-sú-en₆-ma 10 ma-na KÙ.BABBAR a-na a-šur-ma-lik ḫa-bu-lá-ku ŠÀ.BA 1.5 ma-na a-na qá-tí-šu a-na É kà-ri-im áš-qúl ší-tí KÙ.BABBAR-pì-šu 8.5 ma-na KÙ.BABBAR LUGAL-E-a ub-lá-ku-nu-tí a-ba-ú-a be-lu-a a-tù-nu KÙ.BABBAR lé-qí-a <big_gap> ù ṭup-pì a-na LUGAL-E-a dí-na-ma lu-ub-lam a-na bu-zu-ta-a qí-bi₄-ma <gap> GÚ AN.NA ù li-wi-sú ša DUMU en-na-ma-nim e-zi-ba-kum um-ma a-na-ku-ma a-dí ṭup-pá-am ku-nu-ki-a i-da-na-ku-ni ù-lá ṭup-pá-am ša ṭup-pì sà-ru i-da-na-ku-ni AN.NA lá tù-šar a-bi₄ a-ta šu-ma ṭup-pì tal-qé a-na LUGAL-E-a dí-ma lu-ub-lam a-ba-ú be-lu-a a-tù-nu iḫ-da-ma a-šur-i-mì-tí DUMU tù-tí-ki KÙ.BABBAR-pì ša-áš-qí-lá